Foto: REUTERS Portugaliyalik mutaxassis Karlush Keyrush Kolumbiya terma jamoasi bosh murabbiyi etib tayinlandi. Bu haqda Kolumbiya futbol federatsiyasi rasman ma’lum qildi. 65 yoshli mutaxassis 8 yildan buyon Eron termasini boshqarib kelayotgan edi. Uning qo‘l ostida forslar JCh-2018da ishtirok etib, to‘rt ochko to‘plagan holda guruhda uchinchi o‘rinni olishdi. Shundan so‘ng Keyrushning shartnoma muddati yakuniga yetgan, ammo u og‘zaki kelishuv asosida Osiyo Kubogiga qadar ishlashda davom etishi aytilgan edi. O‘tgan hafta BAAda yakuniga yetgan qit’a birinchiligi yarim finalida Eron Yaponiyaga imkoniyatni boy bergach, murabbiy lavozimini tark etdi.